
PRIMAR 
Nr. 3948 din 11.04.2023
REFERAT DE APROBARE 
Pentru acordarea titlului de „Cetăţean de onoare al Municipiului Marghita”  domnului Lars Sam Gustafsson si soţia doamna Barbro Kristina Gustafsson
             Prezentul referat de aprobare are la bază prevederile art.6 alin.(3) și art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre pentru acordarea titlului de cetăţean de onoare domnului  Lars Sam Gustavsson  si doamnei Barbro Kristina Gustafsson . 
          Având in vedere procedura privind acordarea titlului de cetăţean de onoare al Municipiului Marghita prevăzută în anexa nr. 7   la   Hotărârea Consiliului Local nr. 106 din 28.06.2021, titlul de „Cetăţean de onoare al Municipiului Marghita”  reprezintă cea mai înaltă distincţie acordată de Consiliul Local al Municipiului Marghita si se poate acorda la iniţiativa primarului, consilierilor locali sau a unui număr de cel puţin 5% din numărul  total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. 

         Motivul pentru care propun acordarea acestei distincţii acum este determinat de anunţul domnilor de încetarea a întregii activităţi de 30 de ani  în slujba comunităţii noastre marghitene si de plecare definitivă din ţara noastră la sfârşitul acestei luni. 
          Aşa cum rezultă si din succinta prezentare anexată privind activitatea în viaţa socială prin fundaţiile pe care le –a înfiinţat , implicarea pe care au avut-o pe linie de voluntariat în susţinerea copiilor si tinerilor abandonaţi  sau a persoanelor cu dizabilităţi, oraşul nostru devenind al doilea cămin al acestora ,  consider că  domnul  Lars Sam Gustafsson si doamna Barbro Kristina  Gustafsson  sunt îndreptăţiţi  să fie propusi pentru acordarea Titlului de Cetăţean de onoare , devenind personalităţi cu recunoaştere locală si  chiar internaţională care şi-au pus amprenta asupra dezvoltării Municipiului Marghita si a imaginii acestuia , făcând cunoscut numele municipiului Marghita inclusiv  în tara lor de origine. 

                        Drept pentru care propun Consiliului Local acordarea  titlului de cetăţean de onoare al Municipiului Marghita  domnului Lars Sam Gustafsson si doamna Barbro Kristina  Gustafsson , dorindu-se ca aceasta să fie  un gest de mulţumire si recunoştinţă a implicării domniilor lor în viaţa urbei noastre 
                 Initiator 
                   Primar

Marcel Emil SAS ADASCALITII 

